Margir létu ekki nægja að fá sitt eigið nafn ritað á japönsku heldur enduðu með alla fjölskylduna og jafnvel heimilisfangið á þessu framandi tungumáli . Framlag Vísindavefsins var með hefðbundnu sniði þar sem veggspjöld úr spurningabók Vísindavefsins og Forlagsins um vísindi handa börnum sem kemur út í haust og ber nafnið : Af hverju gjósa fjöll ? Fimm erindi voru haldin en þau voru um stærð gossins í Eyjafjallajökli sem Magnús Tumi Guðmundsson hélt , um skóga og ösku eftir Hrein Óskarsson , erindi sem bar nafnið Katla jarðvangur – efling byggðar og samfélags sem Ragnhildur Sveinbjarnardóttir fræddi gesti um , um komur farfugla til Íslands sem Tómas Grétar Gunnarsson hélt og að lokum um listina að lífláta lúpínu en það var Magnús Hrafn Jóhannsson sem hélt það erindi . Fullt var út úr dyrum á fyrirlestrunum og höfðu gestir um margt að spurja . Háskólalestin ferðast um landið ! Næstkomandi föstudag , 6. maí , mun svo Háskóli unga fólksins líta við í Hvolsskóla á Hvolsvelli en þar munu nemendur í 5. - 10. bekk sækja námskeið í stjörnufræði , dönsku , kynjafræði , nýsköpun , jarðvísindum og stjórnmálafræði . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .